text: » Comencen l'enderroc de la gasolinera de la Pista | EL9NOU.CAT
  Comencen l'enderroc de la gasolinera de la Pista
  L'estació de servei va tancar les portes fa més de 10 anys
  Es va tancar fa més de 10 anys, però no serà fins aquest 2017 quan la gasolinera de la Pista passarà a ser història. Aquest dijous al matí van començar les tasques per poder enderrocar finalment l'abandonada benzinera.
  De moment s'hi han instal·lat tanques protectores per evitar que ningú hi pugui accedir i ja s'han eliminat les places d'aparcament que amb el pas dels anys s'havien anat generant al costat de les tanques.
  La gasolinera es va construir el 1996, però el 2006 va tancar i va quedar abandonada. Després de l'enderroc l'Ajuntament té previst convocar un concurs d'idees entre arquitectes per decidir com ha de quedar la zona, que serà un espai verd públic. És a dir, no s'hi construirà cap edifici.